Seun (13) se ouers, sussie sterf in ongeluk | Maroela Media
Vince is in die intensiewe-sorgeenheid van die Universitas-hospitaal. Foto: Verskaf
Vince Viljoen (13) sterk in die Unversitas-hospitaal in Bloemfontein aan ná 'n ongeluk waarin sy ouers en babasussie oorlede is.
Botha Viljoen (39), sy vrou Engela (36) en hul agt maande oue babadogtertjie Abi is Vrydagaand dood na 'n botsing reg van voor naby die Bram Fischer-lughawe. Elize Smit, Engela se suster, het aan Maroela Media gesê die gesin het 'n oop winkel gaan soek en was op pad na hul huis in Roodewal toe die ongeluk gebeur het.
Smit sê Vince het ernstige beserings in die ongeluk opgedoen maar gaan moontlik vandag bygebring word. Hy is sedert die ongeluk onder sterk verdowing. Die ongeluk het op die Viljoen-egpaar se 16de huweliksherdenking plaasgevind.
Ao. Zweli Mohobeleli, woordvoerder van die polisie, het intussen bevestig dat die bestuurder van die ander voertuig, 'n 22-jarige man, in hegtenis geneem is. Volgens Mohobeleli het die man glo onder die invloed van alkohol bestuur. Hy sal na verwagting op 17 Oktober in die hof verskyn. Hy is op waarskuwing vrygelaat.
Bloemfontein Botha Viljoen Engela Viljoen Vince Viljoen
Man vermoor glo ouma met byl
Die persoon wat die ongeluk veroorsaak het was dronk bestuur die kind word wees gelaat en die dronk bestuurder kom eers oktober voor hoeveel mense gaan nog onder hom vergruis word is sy bestuurders lisensie weg gevat sterkte aan die seun bid dat jy sal genees
Is sy bestuurderslisensie weggevat? Waarom is hy nie toegesluit nie? 'n Gesin se lewe is verwoes en 'n jong kind is wees gelaat. Dit is hartverskeurend. My hart bloei vir die jong kind wat nou die toekoms moet ingaan sonder sy ouers en sussie.
Die man was dronk en daar is mense dood, maar hy word net met n waarskuwing vrygelaat om sy moordsending voort te sit. Ek weet van mense wat net oor die toegelate perk bestuur het en moes gaan sit totdat hul borg kon betaal.
Dit is verskriklik. As die bestuurder wel dronk was en net met n waarskuwing laat gaan was.
Waar is reg en geregtigheid?
Ek dink aan die arme seun. Hy moet nog hoor van die afsterwe van sy ouers en sussie. Die skok gaan erg wees vir hom.
Ek bid dat hy spoedig sal herstel en die verlies van sy familie se afsterwe sal kan verwerk.
Is dit wat n mens se lewe werd is vandag!jy kan maar suip en ander se dood veroorsaak en dis okay want jy kry net n verdomde waarskuwing,n gemors soos jy hoort nie op vrye voet nie,jy het n hele familie vermoor en n kind wees gelaat. Jy hoort in die he'll,hoe slaap jy en gaan aan met jou lewe jou vuilgoed!